CELEX: C2004/179/16
Language: lt
Date: 2004-07-10 00:00:00
Title: Byla C-211/04: Italijos Respublikos 2004 m. gegužės 12 d. pareikštas ieškinys Europos Bendrijų Komisijai

10.7.2004   
            
            
               LT
            
            
               Europos Sąjungos oficialusis leidinys
            
            
               C 179/8
            
         Italijos Respublikos 2004 m. gegužės 12 d. pareikštas ieškinys Europos Bendrijų Komisijai
   (Byla C-211/04)
   (2004/C 179/16)
   2004 m. gegužės 12 d. Europos Bendrijų Teisingumo Teisme buvo pareikštas Italijos Respublikos, atstovaujamos advokato Ivo Maria Braguglia, padedamo Avvocato dello Stato Maurizio Fiorilli, ieškinys Europos Bendrijų Komisijai.
   Pareiškėjas Teisingumo Teismo prašo:
   
               —
            
            
               Panaikinti 2004 m. vasario 20 d. Komisijos reglamentą (EB) Nr. 316/2004 (1), pakeičiantį Reglamentą (EB) Nr. 753/2002 (2), nustatantį tam tikras Tarybos reglamento (EB) Nr. 1493/1999 (3) nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles, ypač tą jo dalį, kuria Reglamento Nr. 753/2002 24, 36 ir 37 straipsnių pakeitimai yra susiję su tradicinių terminų apsauga.
            
         Teisiniai pagrindai ir pagrindiniai argumentai
   Pareiškėjas teigia, kad Reglamentas, pakeičiantis Reglamentą Nr. 753/2002, negalioja:
   
               —
            
            
               dėl neteisėtos Reglamento priėmimo procedūros, pažeidžiant procedūrines taisykles ir rungimosi principą;
            
         
               —
            
            
               dėl to, kad nebuvo palyginti Bendrijos gamintojų ir trečiųjų valstybių gamintojų interesai;
            
         
               —
            
            
               dėl įgaliojimų trūkumo ir Tarybos taisyklių pažeidimo;
            
         
               —
            
            
               dėl Sutarties dėl intelektinės nuosavybės teisės aspektų, susijusių su prekyba, (TRIPS) 24 straipsnio 3 dalies pažeidimo.
            
         
      (1)  OL L 55, 2004 2 24, p. 16.
   
      (2)  OL L 118, 2002 5 4, p. 1.
   
      (3)  OL L 179, 1999 7 14, p. 1.